jkorsvik/nowiki_second_scrape_merged huggingface dataset:
Semej

Semej (kasakhisk og russisk: Семей), tidligere kjent som Semipalatinsk fram til 2007 (russisk: Семипала́тинск) og Alasj-kala fra 1917–1920 (kasakhisk: Алаш-қала, Alaş-qala), er en by i Kasakhstan. Byen ligger i Øst-Kasakhstan oblast, og i den kasakhiske delen av Sibir, nær grensen til Russland. Byen ligger omtrent 1000 kilometer nord for Almaty, og 700 kilometer sørøst for den russiske byen Omsk, langs elven Irtysj. 
Byen har en befolkning på 299 264 i 2009, opp fra 269 574 i 1999.


== Referanser ==


== Eksterne lenker ==
Offisielt nettsted 
(en) Semey – kategori av bilder, video eller lyd på Commons
Leif-Norman Patterson

Leif-Norman Patterson (født 1934, død 12. desember 1976) var en amerikansk fjellklatrer. Patterson var født i Hammond i Lake County i Indiana. 
Patterson var leder for det norske klatrelaget som foretok førstegangsbestigningen av Trollveggen. Klatrelaget som ellers bestod av Ole Daniel Enersen, Jon Teigland og Odd Eliassen nådde toppen 23. juli 1965.Patterson omkom sammen med sin sønn Tor da de ble tatt av et snøskred under klatring i Yoho National Park i Britisk Columbia.


== Referanser ==
Uffe Bech

Uffe Manich Bech (født 13. januar 1993 i København) er en dansk fotballspiller som fra den 30. juni 2022 er klubbløs. 
Han har tidligere spilt for de danske klubbene Lyngby Boldklub og FC Nordsjælland.


== Referanser ==


== Eksterne lenker ==
(en) Uffe Bech – Transfermarkt 
(en) Uffe Bech – national-football-teams.com 
(en) Uffe Bech – WorldFootball.net 
(en) Uffe Bech – FootballDatabase.eu 
(en) Uffe Bech – Soccerway 
(da) Uffe Bech – Dansk Boldspil-Union 
(en) Uffe Bech – FBref 
(es) Uffe Bech – as.com 
Uffe Bech profile
Danish national team profile
Inga-Märtha Isacson

Inga-Märtha Isacson (født 1954) er en svensk pastor. Hun er representert med en oversettelse i Norsk salmebok 2013.


== Referanser ==
Kris Jenner

Kristen Mary Jenner (født 5. november 1955), fødenavn Houghton, tidligere Kardashian, er en amerikansk TV-personlighet, skuespiller og forretningskvinne.
Hun er kjent som en av verdens beste manager, eller «momager» som hun kaller seg selv. Hun er også kjent for den verdensberømte serien hun startet: «Keeping up with the Kardashian».


== Referanser ==


== Eksterne lenker ==
(en) Kris Jenner på Internet Movie Database 
(en) Kris Jenner hos The Movie Database
Esymus

Aphodius (Esymus) spp. er en underslekt av biller som hører til familien skarabider (Scarabaeidae) i gruppen skarabider (Scarabaeoidea).


== Levevis ==
Disse billene lever i møkk og er hyppigst på steder der husdyr beiter. Mange av artene har gått sterkt tilbake, trolig på grunn av bruksendringer i landbruket, blant annet bruk av midler mot innvollsormer som er giftige for larvene.


== Utbredelse ==
Gruppen er utbredt i den palearktiske sone.


== Systematisk inndeling / europeiske arter ==

Ordenen biller, Coleoptera
Underordenen Polyphaga
Overfamilien skarabider, Scarabaeoidea
Familien skarabider, (Scarabaeidae) Latreille, 1806
Underfamilien gjødselbiller, Aphodiinae Leach, 1815
slekten Aphodius Illiger, 1798 (i vid forstand)
underslekten (eller slekten) Chilothorax Motschulsky, 1859
Europeiske arter:
sømgjødselbille, Aphodius (Esymus) merdarius (Fabricius, 1775)
dverggjødselbille, Aphodius (Esymus) pusillus (Herbst, 1789)
Aphodius (Esymus) pyreti Penecke, 1911
Aphodius (Esymus) suturinigra A. Schmidt, 1916
Øvrige arter:
Aphodius (Esymus) alaiensis Reitter, 1892
Aphodius (Esymus) alkani Petrovitz, 1963
Aphodius (Esymus) erugatus Harold, 1871
Aphodius (Esymus) evanescens Boheman, 1857
Aphodius (Esymus) filitarsis Reitter, 1898
Aphodius (Esymus) finitimus A. Schmidt, 1922
Aphodius (Esymus) fumigatulus Reitter, 1892
Aphodius (Esymus) helenaeliviae Dellacasa & Pittino, 1985
Aphodius (Esymus) hladili Chromy, 1993
Aphodius (Esymus) hyalinus Petrovitz, 1961
Aphodius (Esymus) indulgens Balthasar, 1960
Aphodius (Esymus) kudukensis Obenberger, 1914
Aphodius (Esymus) moreleti Baraud, 1980
Aphodius (Esymus) ornatulus Harold, 1866
Aphodius (Esymus) pokornyi Chromy, 1993
Aphodius (Esymus) sculpturatus Reitter, 1892
Aphodius (Esymus) sicardi Reitter, 1892


== Kilder ==
Liste over artene
Fauna Europaea Web Service Version 2.4 (2011) Utbredelsesdatabase for europeiske dyr


== Eksterne lenker ==
(en) Esymus i Encyclopedia of Life 
(en) Esymus i Global Biodiversity Information Facility 
(sv) Esymus hos Dyntaxa 
(en) Esymus hos Fauna Europaea 
(en) Kategori:Esymus – bilder, video eller lyd på Wikimedia Commons 
Esymus – detaljert informasjon på Wikispecies
Ingolf Kvamen

Ingolf Kornelius Oliversen Kvamen (født 22. januar 1908, død 3. mai 2000) var en norsk teolog og oversetter.
Kvamen stod bak nynorskutgaven av den såkalte «Ungdomsoversettelsen av NT» som kom i 1961.. Han er også representert med en salme han har oversatt i Norsk salmebok 2013.
Mellom 1972 og 1976 var han redaktør for fire bind med utgivelser av brev skrevet av Hans Nielsen Hauge, utgitt på Lutherstiftelsens forlag.


== Referanser ==
Erik Lindahl

Erik Lindahl (født 1. januar 1717, død 19. november 1793) var en svensk prest i Svenska kyrkan og språkmann med fokus på samisk. Erik Lindahl var sønn av komministeren i Umeå landsförsamling, Olof Erik Lindahl, og Sara Hellberg. 
Etter å ha blitt ordinert i 1740 ble han i 1743 pastoradjunkt hos Pehr Fjellström i Lycksele og giftet seg samme år med Fjellströms datter Anna Agatha. I 1749 blev Lindahl komminister i Sorsele før han i 1767 tok over etter sin svigerfar som kyrkoherde i Lycksele. Sammen med kyrkoherden i Jokkmokk, Johan Öhrling, utarbeidet Lindahl Lexicon Lapponicum, som kom ut i 1780 og lenge var den viktigste samisk-svenske ordboken.Han er representert med en salmeoversettelse i Norsk salmebok 2013.


== Referanser ==
Zabid

Zabid eller Zebid (arabisk: ‏زبيد‎, Zabīd) er en by i vestre Jemen. Byen har navn fra sin første guvernør. Den er en av Jemens eldste byer. 
Byen har om lag 23.000 innbyggere. 
Etter Bayt al-Faqīh er den største byen i Tihama. Den ligger sentralt på et sletteland med mye jordbruk, ca 100 kilometer sørøst for havnebyen al-Hudaida.
I 1982 ble Zabid oppført på UNESCOs verdensarvliste. Den store moskéen har en fremskutt plass i byen. .


== Historie ==
Langs den nærliggende wadi av samme navn ble det dyrket bomull og indigo, noe som bragte med seg en livlig handel med tekstiler. Høyvannet i elven førte til avleiringer som etter litt bearbeidelse kunne benyttes til bygging av teglsteinsbygninger.
Zabid var Jemens hovedstad fra 1200-tallet til 1400-tallet og et sentrum for den arabisk-muslimske verden mest for sitt universitet og dets sentrum for islamsk utdannelse. Zabid var også hovedstad under Ziyadidedynastiet fra 819 til 1018, og under Najahidedynastiet fra 1022 til 1158. I dag er byen av mindre betydning hva gjelder utdannelse og økonomi.
I 1763 besøkte den tyske forskningsreisende Carsten Niebuhr byen.


== Referanser ==


== Eksterne lenker ==
(en) Zabid – kategori av bilder, video eller lyd på Commons 
UNESCO World Heritage Centre - Historic Town of Zabid
Yemeninfo om Zabid
Organisation of World Heritage Cities
De Ronde Venen

De Ronde Venen er en kommune i Nederland i provinsen Utrecht.


== Referanser ==


== Eksterne lenker ==
Kommunens nettside
Kingsholm Stadium

Kingsholm Stadium er et stadion for rugby union i Kingsholm-området i Gloucester, England. Stadionet er hjemmebanen til Gloucester Rugby som spiller i øverste divisjon i engelsk Premiership Rugby.
Området ble kjøpt av daværende Gloucester Fotball Club i 1891 og den første kampen ble spilt i oktober 1891.
Stadionet ble brukt for én kamp under Verdensmesterskapet i rugby union 1991 og fire kamper under Verdensmesterskapet i rugby union 2015.


== Eksterne lenker ==
Artikkel fra BBC Gloucestershire om utbyggingen i 2007
Sandy Park

Sandy Park er et stadion for rugby union i Exeter, England. Stadionet er hjemmebanen til Exeter Chiefs som spiller i Premiership Rugby, den øverste divisjonen for rugby i England.
Stadionet ble åpnet i oktober 2006 da Exeter Chiefs flyttet fra County Ground Stadium i Exeter som også ble brukt til speedway og hundeveddeløp.  Sandy Park ble bygget med en kapasitet på 6 000 tilskuere. Sommeren 2012 annonserte klubben planer for å gradvis utvide stadionet til 20 600 i løpet av en 5-årsperiode. I september 2014 ble første fase ferdig og stadionet var utvidet til en kapasitet på 12 500.
Det ble spilt tre kamper her under Verdensmesterskapet i rugby union 2015.


== Eksterne lenker ==
Offisiell hjemmeside (engelsk)
Scandinavian Park

Scandinavian Park er et kjøpesenter i Handewitt Schleswig-Holstein i Tyskland. Senteret ligger ved europavei 45, om lag fem kilometer sør for den tysk-danske grensen. Det ble åpnet i 2006, har 19 forretninger og et samlet areal på 130 000 kvadratmeter.


== Eksterne lenker ==
Scandinavian Parks nettside
Åsulv

Åsulv er et sjeldent norsk mannsnavn med norrøn opprinnelse. Navnet er dannet av ledd som betyr «gud» og «ulv».


== Etymologi ==
Åsulv har opprinnelse i norrøne ÁsulfR, som er dannet av áss, «gud», og ulfr, «ulv».


== Utbredelse ==
Asulf, Oswulf eller Osulf var vanlige navn i England fra 500-tallet til 900-tallet.

ÁsulfR er kjent brukt i seks forskjellige runeinnskrifter fra vikingtiden, så navnet var kjent, men antakelig ikke blant de mest brukte i Norden på den tiden. Åsulv var et vanlig navn i Norge i middelalderen. Over 30 forskjellige personer med navnet er nevnt i Regesta Norvegica. Navnet har siden vært mindre brukt.

Tabellen nedenfor gir en detaljert oversikt over populariteten til mannsnavnet Åsulv og varianter av dette i noen av de landene hvor statistikk er tilgjengelig.


== Kjente personer med navnet ==
Personene i listen er ordnet kronologisk etter fødselsår.

Oswulf av Northumbria (død 759), engelsk konge av Northumbria
Osulf I av Bamburgh (900-tallet), engelsk high-reeve
Oswulf av Ramsbury (død 970), engelsk biskop
Osulf II av Bamburgh (død 1067), engelsk jarl
Åsulv Eiriksson (1190–1260) norsk jarlsfrende
Åsulv Frøysnes (født 1942), norsk høyskoledirektør
Åsulv Edland (født 1944), norsk programleder


== Referanser ==


== Eksterne lenker ==
(en) Behind the Name: Åsulv
(en) Think Baby Names: Åsulv
Eric Sevareid

Arnold Eric Sevareid (1912–1992) var en amerikansk journalist og radio-/tv-personlighet.


== Liv og virke ==
Han var sønn av bankmannen Alfred Sevareid og hustru Clara Hougen, som begge var andregenerasjons norsk-amerikanere. Han var norgesvenn hele livet, og Erik Bye var en av hans venner.Sevareid ble født i Velva i Nord-Dakota, men i 1925 flyttet familien til Minneapolis. Like etter High School la han og en kamerat ut på en 360 mil lang kanotur fra Minneapolis til York Factory ved Hudson Bay, en tur som var sponset av Minneapolis-avisen Minneapolis Star.Allerede mens han studerte ved University of Minnesota arbeidet han som reporter for en avis i Minneapolis. Han studerte senere i London og ved Sorbonne i Paris hvor han også arbeidet, først for United Press og senere Paris Herald Tribune. Han ble så ansatt av CBS som korrespondent i Paris og rapporterte om den tyske invasjon og Paris' overgivelse i 1940, og fulgte den franske regjering, først til Bordeaux, så til Vichy. Han rapporterte fra Slaget om Storbritannia.I 1943 befant han seg ombord i en Curtiss C 46 over Burma da flyet ble skutt ned. Sevareid måtte hoppe ut i fallskjerm, men ble plukket opp av et redningsteam bak fiendens linjer.Samme år befant seg i Jugoslavia og rapporterte fra Titos partisaner.Etter krigen arbeidet han som journalist i CBS og som kommentator på kveldsnyhetene fra 1963 til 1977. Han gikk av med pensjon i 1977, men medvirket i flere produksjoner etter det.


== Referanser ==


== Eksterne lenker ==
(en) Eric Sevareid – kategori av bilder, video eller lyd på Commons 
(en) Eric Sevareid på Internet Movie Database 
(en) Eric Sevareid hos The Movie Database 
(en) Eric Sevareid hos American National Biography
Tore Sigvart Sigvaldsen

Tore Sigvart Hobæk Sigvaldsen (født 11. september 1930 i Skien,  død 9. mai 1996 i Provence) var en norsk maler, bosatt i Grimstad fra 1967, og delvis i Provence.Han er blitt beskrevet som en Georg Jacobsen-elev i annen generasjon, selv om geometriske og konstruktivistiske regler ikke var det mest framtredende i kunsten hans.  Sigvaldsen var elev av Kjell Lodberg Holm (1964-1967). Opprinnelig var han formingslærer fra Statens lærerhøgskole i forming (1954) og Elverum lærerskole (1957). 
I 1967 bosatte Sigvaldsen seg i Grimstad. Han er blitt beskrevet som den stilleste maleren på Sørlandet; selv beskrev han det å male som å meditere med farger.   Gjennom årene i sørlandsbyen, lærte han å utforske lysets skiftninger. Fra begynnelsen var lyse poetiske, nesten hvite malerier fra nysnøen og sjøen i Holvika typiske motiver. Senere ble motivkretsen utvidet til å omfatte bebyggelsen langs kysten, enten det er Arendal eller Grimstad sett fra sjøsiden eller hus i Brekkestø i ettermiddagssol. Gunvald Opstad beskriver kunsten hans slik i 1979:

Han har malt sin hjemby Grimstad fra Fiskebrygga, skimrende, nesten i ett med havet. I gråtoner, i de fineste valører, lar han småbyen speile seg i sjøen – vi gjenkjenner bebyggelsen, Ibsenhuset, Pharosgate og husrekken ned mot bryggene, Filadelfia og Grimstad fargehandel. Bortenfor ser vi det store hvite huset ved den gamle Arendalveien, og opp smuget i høyre kant smyger Voss bakke seg, den gamle Sørlandske hovedvei. På toppen hever kirketårnet seg mot himmelen, som i lett rosa bryter litt med alt det gråbleke. Stort sett gjengir han Grimstad som den er, men uten de sjenerende innslag, uten den avskrekkende arkitektur som har presset seg inn i trearkitekturen.

I perioden 1972-1983 hadde Sigvaldsen ti separatutstillinger, den siste var i Galleri Landsforeningen Norske Malere i Oslo. Han deltok fem ganger på Høstutstillingen (1969, 1972-1974) og 1976), Sørlandsutstillingen 12 ganger i perioden 1969-1981. Han deltok også på Telemarkstutstillingen i 1968 og på Galleri F15 i Moss samme år.


== Referanser ==
Semmeringbanen

Semmeringbanen er en del av jernbanestrekningen Südbahn i Østerrike. Den 41 kilometer lange Semmeringbanen går fra Gloggnitz i Niederösterreich, over Semmeringjuvet til Mürzzuschlag i Steiermark. Banen ble bygget mellom 1848 og 1854 etter planer av ingeniør Carl von Ghega. Den høye bygningsmessige standard på tunneler, viadukter og andre deler av anlegget, har medført en sammenhengende bruk av banen frem til idag. Semmeringbanen ble i 1998 oppført på UNESCOs liste over verdens kulturarv.


== Referanser ==


== Eksterne lenker ==
(en) Semmering Railway – kategori av bilder, video eller lyd på Commons
Torkelsrudåsen

Torkelsrudåsen er et høydedrag vest i Eidsberg kommune, Østfold. Høyeste punkt er 201 moh.På Torkelsrudåsen var opprinnelig påtenkt et større fort som skulle inngå i Fossumstrøkets festning. Da saken kom opp i Stortinget våren 1912, ble det vedtatt at fortene ved Høytorp og Trøgstad skulle bygges, men at Torkelsrudåsen skulle midlertidig stilles i bero. I 1917 ble det søkt Stortinget om midler til grunnerverv på Torkelsrudåsen, men det ble avslått.
Etter annen verdenskrig ble det igjen aktuelt å bygge befestninger på Torkelsrudåsen. Planene gikk ut på store underjordiske anlegg, men også disse ble etter hvert skrinlagt.
I dag ligger Torkelsrudåsen stort sett som utmark, men på vestsiden er det steinbrudd og pukkverk. På toppen står et tårn, bygd for landmålingsformål.


== Referanser ==
Kinnforsen kraftverk

Kinnforsen kraftverk er et vannkraftverk i Vefsn kommune i Nordland.
Det er et elvekraftverk som utnytter et fall på 163 meter fra Krokvasselva. Utløpet er like ovenfor inntaket for Kvassteinåga kraftverk.
Installert effekt er 3 MW fra en francisturbin. Årsproduksjon er 8 GWh.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase
Småkraft AS
Skravelåga kraftverk

Skravelåga kraftverk er et vannkraftverk ved Elsfjorden i Vefsn kommune i Nordland.
Det er et elvekraftverk som utnytter et fall på 259 meter i elven Skravlåga.
Installert effekt er 5 MW fra en peltonturbin. Årsproduksjon er 19,3 GWh.


== Referanser ==


== Kilder ==
«NVE Atlas». Vannkraft.  Norges vassdrags- og energidirektorat
NVE vannkraftdatabase
Småkraft AS
Eldar Bråten

Eldar Bråten (født 14. april 1960) er en norsk sosialantropolog ved Universitetet i Bergen. Han har forsket på Indonesia de siste 20 årene. 
I 1988 skrev han hovedoppgave om islam og rituell endring på Java og i 1995 tok han doktorgraden på en avhandling om konstruksjoner av selv og person i javanesisk kultur. 


== Eksterne lenker ==
Eldar Bråten fra Universitetet i Bergen
(no) Publikasjoner av Eldar Bråten i forskningsdokumentasjonssystemet CRIStin
Muldalen

Muldalen er en hengedal  i Norddal kommune i Møre og Romsdal. Dalen munner ut om lag 350 meter oppe i fjellsiden nord for Tafjordens østre ende.  
På den nordvestlige siden av dalen ligger toppene Muldalsegga, Trollkyrkja, Neskopptindane og Blåtinden. Helt øverst for enden av dalen ligger Illstighytta, Illstigvatnet og Illstigbreen, og toppene Illstigegga, Illstigfjellet og Muldalseggenden. På den sørøstlige siden av dalen ligger toppene Grjotkopphornet og Fremste Høghornet. Muldalselva renner gjennom hele dalen, og danner Muldalsfossen ned fjellsiden til Tafjorden. Muldalselvas vannføring har siden 1969 blitt utnyttet til kraftproduksjon i Tafjord 4.Sør i dalen ligger Raudnakken, en kolle av olivinberg. Raudnakken har gitt navn til en mindre sidedal mot sør med et lite vann i. 
Helt nederst i dalen over fossen ligger Muldalsgårdene. Den eldste dokumentasjonen av drift på disse gamle fjellgårdene er fra 1526. De ble drevet frem til 1970, de siste 13 årene med rent geitehold. I dag er gårdene i bruk som fritidsboliger. Et stykke opp i dalen ligger en setergrend som er kjent som Tafjordsætra/Muldalssætra. Seterdriften her fortsatte frem til noen år etter krigen.
Dalen og fjellene rundt regnes til Tafjordfjellene, og er en del av et turområde som forvaltes av Ålesund-Sunnmøre Turistforening. Den ytre tredelen av dalen, opp til forbi Tafjordsætra/Muldalsætra, ligger innenfor Tafjorden-Reinheimen landskapsvernområde. Den øvre delen av dalen ligger innenfor Reinheimen nasjonalpark. Nedenfor dalen, under henget i dalsiden sørøst for fossen, ligger Muldalslia naturreservat. Fra Tafjordsætra/Muldalsætra går det to merkede turstier inn i fjellheimen, en til Reindalsseter turisthytte og en til Vakkerstøylen. 


== Referanser ==


== Litteratur ==
Vatne, Steinar (2013): Muldalsgardane og Muldalsætra i Tafjord. Biologisk mangfold og forslag til skjøtselstiltak. Økolog Vatne Rapport 1-2013


== Eksterne lenker ==
Temaside om Muldalen på UT.no
Oppslaget Muldal-Muldalsfossen i den offisielle nasjonale reiseguiden Norge må oppleves / Visit Norway
Miljødirektoratets temaside om Reinheimen nasjonalpark Arkivert 8. juli 2015 hos Wayback Machine.
Miljødirektoratets faktaark om Tafjorden-Reindalen landskapsvernområde
Miljødirektoratets faktaark om Muldalslia naturreservat
Kartverkets faktaark om navnet på dalen
Bjørndal kraftverk

Bjørndalen kraftverk er et vannkraftverk i Bremanger kommune i Vestland.
Det utnytter et fall på 102 meter fra Bjørndalsvatnet til Storevannet. Begge er magasiner for Øksenelvane kraftverk.
Installert effekt er 5 MW fra en francisturbin. Årsproduksjon er 27 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Nydal kraftverk

Nydal kraftverk er et vannkraftverk ved Holsavatnet i Sunnfjord kommune i Vestland.
Det er et elvekraftverk som utnytter et fall på 180 meter i Nydalselva.
Installert effekt er 1,44 MW fra en peltonturbin. Årsproduksjon er 7,3 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Fadum Tekniske
Stølslia kraftverk

Stølslia kraftverk er et vannkraftverk i Sunnfjord kommune i Vestland.
Det er et elvekraftverk som utnytter et fall på 133 meter i Nydalselva. Vannet går videre til Nydal kraftverk.
Installert effekt er 1,5 MW fra en francisturbin. Årsproduksjon er 5,1 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Vallestadfossen kraftverk

Vallestadfossen kraftverk er et vannkraftverk i Gaular kommune i Vestland.
Det er et elvekraftverk som utnytter et fall på 56 meter i Gaula.
Installert effekt er 900 kW fra en francisturbin. Årsproduksjon er 8 GWh.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Oxford Classical Dictionary

The Oxford Classical Dictionary (OCD) er et fagleksikon i ett bind som tar for seg antikken.  
Oppslagene, som er skrevet av fagfolk på sine respektive områder, er som regel relativt knappe av omfang. OCD kom i 2012 i sin fjerde utgave. Den er relativt oppdatert, og gir som regel referanser til fordypende litteratur. OCD nyter stor internasjonal anseelse, og dekker nesten hele den antikke histories spektrum fra politisk historie til religionshistorie og mytologi. Den har derimot huller når man kommer til senantikken. 
Første utgave ble publisert, i 1970 fulgte en ny, utgitt av Nicholas G. L. Hammond og Howard Hayes Scullard. Tredjeutgaven ble utgitt i 1996 av Simon Hornblower og Anthony Spawforth, og var vokst til over 1600 sider. Denne utgaven ble utgitt på nytt i 2003 i lett bearbeidet og aktualisert form. I 2012 utkom 4.-utgaven, med en rekke bearbeidede og utvidede artikler, og tilføyd enkelte nye lemmata. 


== Fjerde utgave ==
The Oxford Classical Dictionary. Utgitt av Simon Hornblower og Antony Spawforth. 4. utgave. Oxford University Press, Oxford 2012, ISBN 978-0-19-954556-8.


== Eksterne lenker ==
Verlagsbeschreibung
Holentunnelen

Holentunnelen er en vegtunnel på fylkesvei 60 i Stryn kommune. Tunnelen inngår i utbedringen av vegstrekningen mellom Innvik og Olden i Nordfjord. Den ble åpnet i oktober 2011. Det var gjennomslag i mars 2011. Tunnelen har portaler i betong, på østsiden 25 meter og 6 meter i vest. I tillegg til selve tunnelen ble det anlagt eller utbedret 1600 meter vei. Arbeidet kostet totalt 44 millioner kroner. Gamleveien utenfor tunnelen er omgjort til gang- og sykkelsti.


== Referanser ==
Mydriasis

Mydriasis er det medisinske uttrykket for pupillutvidelse på grunn av sykdom, trauma eller medisiner. Tilstanden kan være uttrykk for lokal sykdom i øyet (f.eks. etter øyeskade) eller sykdom i nervesystemet (f.eks. lammelse av 3. hjernenerve). Den kan også skyldes medikamenter som atropin, adrenalin, amfetamin.
Det motsatte av mydriasis er miosis, pupillesammentrekning.


== Kilder ==
Mydriasis i Store Medisinske Leksikon
Amanda Peterson

Amanda Peterson (født 8. juli 1971, død 3. juli 2015 i Greeley, Colorado, USA, død 3. juli 2015 samme sted) var en amerikansk skuespillerinne som var best kjent for sine roller i Can't Buy Me Love, Explorers, Annie og Listen to Me.


== Filmografi ==
1994 – Windrunner
1993 – Jack's Place
1991 – Posing: Inspired by Three Real Stories
1991 – Hell Hath No Fury
1990 – Fatal Charm
1990 – Doogie Howser, M.D.
1989 – Listen to Me
1989 – Love and Betrayal
1987 – A Year in the Life
1988 – The Lawless Land
1987 – Can't Buy Me Love
1986 – Carly Mills
1986 – A Year in the Life
1985 – Explorers
1985 – And the Children Shall Lead
1983 – Boone
1984 – Best Kept Secrets
1982 – Silver Spoons
1982 – Annie
1982 – Father Murphy


== Referanser ==


== Eksterne lenker ==
(en) Amanda Peterson på Internet Movie Database 
(sv) Amanda Peterson i Svensk Filmdatabas 
(da) Amanda Peterson på Filmdatabasen 
(da) Amanda Peterson på Scope 
(fr) Amanda Peterson på Allociné 
(en) Amanda Peterson på AllMovie 
(en) Amanda Peterson hos Rotten Tomatoes 
(en) Amanda Peterson hos The Movie Database